|  |  |
| --- | --- |
| 13.08.2019. | Nr. 2.5/2019/2833 |
| Uz | Nr. |

|  |
| --- |
| Sarunu procedūras pretendentiem |

Par sarunu procedūru "Signālzīmju uzstādīšana EPL pārejās pār ūdenstilpnēm 2019. gadā" (ID Nr.AST2019/80) – atbildes uz pretendenta jautājumiem

Ar šo vēstuli sniedzam atbildes uz pretendenta jautājumiem par sarunu procedūru. Šis pielikums ir sarunu procedūras Nr.AST2019/80 nolikuma sastāvdaļa.

**1. Jautājums:** lūdzam precizēt nolikuma pielikuma Nr.4 tabulas pozīciju 1.1. "Tehniskā risinājuma izstrāde signālzīmju izvietošanai elektropārvades līniju pārejās pār ūdenstilpnēm", kur norādīts, ka projektēšanas darbi jāveic līdz 31.07.2019. datumam, kas ir pirms piedāvājuma iesniegšanas termiņa. Lūdzam precizēt tehniskā risinājuma izstrādes laiku.

Atbilde: Pasūtītājs precizē tehniskā risinājuma izstrādes laiku 31.10.2019.

**2. Jautājums:** lūdzam precizēt, vai Pasūtītājs, plānojot tehniskā projekta izstrādes termiņus, ir ņēmis vērā to, ka Rīgā, uzstādot zīmes atsevišķi no balsta (zīme nav piestiprināta pie balsta), darbuzņēmējam ir jāizstrādā tehniskā shēma, kā rezultātā būvprojekta izstrāde un saskaņošana var ilgt līdz 6 mēnešiem. Gadījumā, ja Pasūtītājs nav paredzējis būvprojekta izstrādei 6 mēnešus, lūdzam tos paredzēt.

Atbilde: Ņemot vērā to, ka jaunās zīmes jāuzstāda jau esošo zīmju vietās un atbilstoši Ministru kabineta noteikumu Nr.573 Elektroenerģijas ražošanas, pārvades un sadales būvju būvnoteikumu, 3. punktam, Pasūtītājs norāda, ka nav jāizstrādā būvprojekts, bet tehniskais risinājums. Tehniskā risinājumā vispārīgajā daļā jānorāda atsauce uz Ministru kabineta noteikumu piemērošanu. Pasūtītājs neuzskata 6 mēnešu termiņu par pamatotu tehniskā risinājuma izstrādei.

**3. Jautājums:** projektēšanas tehnisko noteikumu 5. punktā minēts, ka zīmju uzstādīšanai ir nepieciešams pamatojums, analīze utt. Tajā pašā brīdī punktos 1 un 2 tiek uzdots šīs zīmes uzstādīt, kas ir pretrunā ar tehnisko noteikumu 5. punktu. Lūdzam Pasūtītājam precizēt projektā iekļaujamās informācijas apjomu un uzstādīšanas vietas.

Atbilde: Pasūtītājs norāda, ka zīmes jāplāno uzstādīt esošo zīmju vietās. Pasūtītājs jau ir definējis elektropārvades līnijas, kurām nepieciešama zīmju uzstādīšana. Zīmju uzstādīšana jāveic ievērojot LEK 135, LEK 137 standarta prasības. Pasūtītājs nevar definēt vispārīgās daļas informācijas apjomu, informācijas apjomam jābūt pietiekamam un atbilstošam Ministru kabineta noteikumu prasībām, lai tehniskais risinājums tiktu saskaņots Latvijas jūras administrācijā.

**4. Jautājums:** lūdzam precizēt, vai 110kV kabeļu līnija LNr.200 mainīs savu novietojumu. Vai jāuzstāda zīmes virs demontējamā kabeļu līnijas?

Atbilde: Pasūtītājs nav paredzējis tuvākajā nākotnē demontēt 110 kV kabeļu līniju LNr.200.

Papildus Pasūtītājs norāda, ka Gaisvadu līnijas un kabeļu signālzīmes parauga norādītais izmērs ir minimālais, tehniskā risinājuma izstrādātājam jāņem vērā projektēšanas tehnisko noteikumu 6.punkta apakšpunkts: zīmes izmērus izvēlas tādus, lai nodrošinātu tās redzamību visā zīmes darbības zonā.

Ar cieņu

|  |  |
| --- | --- |
| Valdes loceklis | Mārcis Kauliņš |
|  |  |

Kundziņa 67725238